Vážení rodičia,

v októbri pre mimoriadnu situáciu z dôvodu pandémie ochorenia COVID sme nezrealizovali **voľbu zástupcov rodičov do Rady školy.**

Krízový stav skončil, mimoriadna situácia pokračuje. Podľa zákona č. 596/2003 Z. z., § 38b) osobitné ustanovenia v čase mimoriadnej situácie, núdzového stavu alebo výnimočného stavu:

ods. 3) Funkčné obdobie orgánu školskej samosprávy, ktoré uplynie v čase krízovej situácie, sa skončí uplynutím posledného dňa tretieho kalendárneho mesiaca po skončení krízovej situácie, ak technické podmienky neumožňujú ustanoviť nový orgán školskej samosprávy.

Aktuálne znenie Vyhlášky č. 208/ 2021 Z. z. Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k obmedzeniam hromadných podujatí:

§ 1) Všeobecné ustanovenia k hromadným podujatiam

(3) Zákaz podľa § 1 ods. 1 sa nevzťahuje na nasledovné typy hromadných podujatí:

§ 1) ods.3) písm. d) zasadnutia, schôdze a iné podujatia, ktoré sa uskutočňujú na základe zákona,

§1 ) ods.3) písm. e) voľby

-teda voľbám do Rady školy nič nebráni.

Po konzultácii s RÚVZ v Bardejove môžeme zvolať rodičovské združenie po triedach, čiže triedne rodičovské združenie s opatreniami pre výkon schôdze, ktorá sa uskutočňuje na základe zákona a volieb s tým, že vo vestibule budú prezenčné listiny všetkých tried.

1. **Voľby zástupcov rodičov** sa uskutočnia **10. 06. 2021 o 16:30 hod.** počas zasadnutia rodičovského združenia. Z radov rodičov budú volení za členov rady školy traja zástupcovia rodičov, ktorí nie sú zamestnancami školy. Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezíde nadpolovičná väčšina oprávnených voličov, riaditeľka školy vyhlási opakovanú voľbu hneď v ten istý deň, t.j. 10. 06. 2021 o 17:30 hod., v tom prípade sa účasť nadpolovičnej väčšiny nevyžaduje.

Bardejov 3. 06. 2021 Mgr. Alena Gombošová

 riaditeľka školy